Kika (burukoa)

Kika () edo kitxka () errusiar buruko tradizionala da, ezkondutako emakumeek janzten zutena. 

 Izena 
Beste hainbat izen jasotzen ditu kikak: soroka (), roga (), kolotovka (), xamxura (), uviazka () eta xelomok (). Vladimir Dalen hiztegiaren arabera, kikak adarrak ditu, sorokak ez bezala, eta aurrealde baxua, kokoxnikak ez bezala.

 Itxura 
Kika perla, ale eta beste harribitxi batzuekin apaindutako koroa ireki modukoa zen. Kika hitzak berak ez zuen buruko osoa bakarrik adierazten, baita bere beheko zatia ere, mihise itsatsi batez egiten zena. Zati horrek ilea estaltzen zuenez, volosnik (, 'ilekoa') bezala ere ezagutzen zen. Burukoaren aurrealdea adarren, apatxaren edo palaren itxurakoa zen, eta forma hau lortzeko material gogorrak erabiltzen ziren, hala nola urki-azala.

 Ohiturak 
Buruko horren lehen aipamena 1328ko dokumentu batean agertzen da. Kika adardunak antzinarotik janzten ziren, eta haien forma berezia garai hartako sinesmenekin lotuta zegoen. Geroago, kika ezkontza-osagarri eta ezkondutako emakumeen buruko tradizional bihurtu zen, neska gazteen koroak ez bezala, ilea erabat ezkutatzen baitzuen. Kikiak batez ere Tulako, Riazango, Kalugako, Oriolgo eta hegoaldeko beste gobernazio batzuetan janzten ziren. XIX. mendean, klero ortodoxoak jazarri egin zien kikiak janzteari, emakume nekazariei kokoxnikak erabiltzea eskatuz. XX. mendearen hasieran, buruko apaingarri hau ia desagertu zen, eta noizean behin bakarrik aurki zitekeen kika Errusiako hegoaldeko eskualdeetan.

 Iruditegia 

 Erreferentziak 

 Kanpo estekak 

Kategoria:Emakumezkoen burukoak
Kategoria:Errusiako jantziak
Kategoria:Errusierazko hitzak eta esaldiak